b'\n_START_ARTICLE_\nBaskovske de\xc5\xbeele\n_START_SECTION_\nIzvor\n_START_PARAGRAPH_\nBaskovski izraz Euskal Herria je zaradi velika \xc5\xa1tevila pomenov, ki ga nosi beseda herri te\xc5\xbeko natan\xc4\x8dno prevesti. Prevedemo jo lahko kot narod, dr\xc5\xbeava, de\xc5\xbeela, ljudje, prebivalstvo, mesto, vas, naselje. Euskal pa je pridevnik izra\xc5\xbeen iz besede Euskara, ki pomeni baskovski jezik oziroma baskov\xc5\xa1\xc4\x8dina. Izraz bi torej lahko prevedli v\xc2\xa0\xc2\xbbde\xc5\xbeela, kjer se govori baskovski jezik\xc2\xab. Gre za starodavni ljudski izraz, s katerim so Baski skozi stoletja imenovali svojo domovino. Konec 19. stoletja je Sabino Arana, utemeljitelj baskovskega nacionalizma, skoval besedo\xc2\xa0\xc2\xbbBaskija\xc2\xab\xc2\xa0(Euzkadi), s katero je hotel nadomestiti staro poimenovanje, ki je imelo le kultruni, jezikovni in etnolo\xc5\xa1ki predznak, ne pa tudi politi\xc4\x8dnega. Danes se izraz Baskija (Euskadi) nana\xc5\xa1a le na Baskovsko avtonomno skupnost, medtem ko se za celotno obmo\xc4\x8dje (tudi v politi\xc4\x8dnem in ne le v kulturnem) pomenu uporablja izraz Baskovske de\xc5\xbeele (Euskal Herria). \xc5\xa0panski govorci, po drugi strani, za obe obmo\xc4\x8dji uporabljajo izraz Pa\xc3\xads Vasco (\xc2\xabBaskovska de\xc5\xbeela\xc2\xab), kar je vir mnogih dvoumnosti in nesporazumov. Da bi se izognili nesporazumom vse ve\xc4\x8d \xc5\xa1panskih govorcev (zlasti iz baskovskih obmo\xc4\x8dij) tudi v svojem jeziku uporablja izraz Euskal Herria kot oznako za celotno ozemlje Baskovskih de\xc5\xbeel.\n_START_SECTION_\nOzemljski obseg\n_START_PARAGRAPH_\nV skladu s tradicionalno predstavo so Baskovske de\xc5\xbeele sestavljene iz sedmih delov. Konec 19. stoletja se je za \xc5\xa1tiri pokrajine v \xc5\xa0paniji uveljavil izraz Hegoalde oziroma\xc2\xa0\xc2\xbbju\xc5\xbeno obmo\xc4\x8dje\xc2\xab, za tri pokrajine v Franciji pa Iparralde oziroma\xc2\xa0\xc2\xbbseverno obmo\xc4\x8dje\xc2\xab.\n_START_SECTION_\nZgodovina\n_START_PARAGRAPH_\nNih\xc4\x8de natan\xc4\x8dno ne ve, kdaj so Baski pri\xc5\xa1li v Evropo. Mnogi so mnenja da so na tem obmo\xc4\x8dju od \xc4\x8dasa neolitika v kameni dobi, drugi trdijo da so pri\xc5\xa1li \xc5\xbee prej. Prve informacije o Baskovskih de\xc5\xbeelah datirajo v \xc4\x8das Rimskega cesarstva. Sode\xc4\x8d po dokazih is tistega \xc4\x8dasa, so Baski \xc5\xbee takrat uporabljali svoj jezik. Po padcu Rimskega cesarstva, so bile Baskovske de\xc5\xbeele izolirane zaradi takratnih vpadov Gotov._NEWLINE_V \xc4\x8dasu muslimanskih vpadov v ju\xc5\xbeno Evropo, so se Baskovske de\xc5\xbeele razdelile na dva dela: Kastiljski del in Navarrski del. Vojna s Francijo, je na Navarrski del razdelila \xc5\xa1e na dva manj\xc5\xa1a. Po rekonkvisti, sta kastiljska Baskija in Navarra postali del nove dr\xc5\xbeave - \xc5\xa0panije. Od takrat imajo \xc5\xa1panski Baski svoj parlament, ki se bori, da bi pod svoje okrilje pridobili \xc5\xa1e svoj severni del, ki trenutno spada po Francijo._NEWLINE_Danes tri baskovske de\xc5\xbeele v \xc5\xa0paniji (Araba, Bizkaia, and Gipuzkoa), predstavljajo avtonomno \xc5\xa1pansko pokrajino imenovano avtonomna pokrajina baskovskih de\xc5\xbeel, in predstavlja eno od 17 tak\xc5\xa1nih \xc5\xa1panskih pokrajin. \xc4\x8cetrta \xc5\xa1panska baskovska de\xc5\xbeela Navarra formira lastno avtonomno pokrajino. Tri de\xc5\xbeele, ki sestavljajo Severne (Francoske) Baskovske de\xc5\xbeele so Lapurdi (Labourd), Nafarroa Beherea (Basse-Navarre) and Zuberoa/Xiberoa (Soule).\n_START_SECTION_\nDemografija\n_START_PARAGRAPH_\nBaskovske de\xc5\xbeele imajo po podatkih iz leta 2006 pribli\xc5\xbeno 3 milijone prebivalcev. Gostota poseljenosti, ki zna\xc5\xa1a 140/km\xc2\xb2, je vi\xc5\xa1ja od povpre\xc4\x8dja tako v \xc5\xa0paniji kot tudi Franciji. Vendar je poseljenost zelo neenakomerna, saj je v mestu Bilbao in v njegovi okolici, kjer \xc5\xbeivi kar tretjina prebivalcev regije, gostota poseljenosti 500/km\xc2\xb2, v notranjosti francoskega dela in v nekaterih delih Nevarre pa samo 20/km\xc2\xb2.'